Tiener vas vir moord op sy oupa | Maroela Media
'n 16-jarige seun is Sondagmiddag in Dullstroom in Mpumalanga in hegtenis geneem nadat hy glo sy 63-jarige oupa vermoor het.
Volgens brig. Leonard Hlathi, woordvoerder van die polisie, het dié tiener 'n vurige woordewisseling met sy oupa gehad, tot op die punt waar hy na sy oupa se kamer gegaan het om 'n windbuks te kry. Hy het sy oupa glo met die windbuks in die bors geskiet en die bejaarde man het toe op die grond neergeval.
Die polisie en paramedici is deur 'n lid van die publiek na die toneel ontbied. Die bejaarde is op die toneel dood verklaar en die seun is onmiddellik in hegtenis geneem vir moord.
Die wapen is vir ballistiese toetse gestuur.
Die tiener sal na verwagting eersdaags in die hof verskyn vir die moord op sy oupa.
Lt.genl. Mondli Zuma, provinsiale kommissaris van die polisie in Mpumalanga, het gesê die reg moet sy gang gaan.
Lesotho se eersteministersvrou gee haarself oor
Ek het nie meer woorde nie.. wat gaan met die land aan.. bid ons nie meer nie.. dien ons nie meer 'n Almagtige God nie?..n Woordewisseling en dan vermoor jy jou ouers of groot ouers…
Dis bitter hartseer om te lees. Waar kom die vreeslike geweldadigheid van die jeug vandaan? Om na n stryery te gaan en iemand dood te skiet? Nou vra ek myself af; hoekom het sulke dinge nie gebeur toe ek jonk was nie? Watse groot verskil het ingekom tussen my tyd en vandag wat sal maak dat daar nie meer respek en dissipline is by vandag se jong mense nie? Kan dit dalk, net dalk wees oor daar nie meer n behoorlike dissiplinêre stelsel in skool is na lyfstraf onwettig verklaar is nie?
'n Windbuks kan nie iemand in die bors doodskiet nie. Dit mag dalk wel 'n luggeweer met 'n groter kaliber of PCP tipe aandrywing gewees het, maar nie 'n windbuks nie.
Dit is omdat kinders nie meer die basiese waardes geleer word soos om ouer mense te respekteer nie. Kinders word nou volgens boeke groot gemaak want ons wil tog net nie hulle gevoelens seermaak nie, en vader behoed die sielkundige effek wat dit gaan los sou ons hul tug. Klein kindertjies kyk skop skiet en moor rolprente….want dit is mos okay. Stories soos Ben -10 vervang Liewe Heksie (wat oh griet sy kan dan nie toor nie)…en Ben-10 verander in 10 verskillende "Aliens" wat baklei en skiet. So dit leer daardie bloedjie van jongs af dit is okay om dinge… Lees meer »